《拟古 其四》
清代·奕询

晴日众卉鲜，芬芳满庭院。秾艳夺天工，枝枝竞葱茜。

暇日偶游观，吟时每忘倦。看罢坐幽斋，惜芳心尚恋。

移根植盆盎，原期凭揽便。孰意几案间，风露难周遍。

灌注恃汲泉，憔悴可立见。殷勤费栽培，人意岂非善。

百卉恶咈情，读读《郭驼传》。

作者简介：镇国公奕询，号惜阴主人，又号栖心室主人，惠端亲王绵愉第四子。有《傒月斋诗集》。